**Indgå samarbejde med Skagen Fuglestationen om videnskabelige projekter.**

Skagen Fuglestation ligger perfekt placeret på toppen af Danmark til at monitere fugletrækket. Skagen Fuglestation åbnede i 2017 og har siden da indsamlet registreringer af fugle og dyr ved hjælp af både forstanderen, lokale fuglekiggere samt frivillige fra hele verden. Vi foretrækker, at vores mange registreringer i videst muligt omfang bliver anvendt i videnskabelige analyser, som publiceres i tidsskrifter og andre medier for at informere bredt om ornitologi og naturovervågning.

Vi samarbejder derfor meget gerne med interesserede partnere indenfor forskningsverdenen. Der er mulighed for både at overnatte på Skagen Fuglestation, oplæring af studerende, adgang til observationer og registreringer af ringmærkede fugle, tracking data, lydoptagelser, overvågningsdata om ynglefugle og indsamling af biologiske prøver som f.eks. blodprøver, flåter, virusprøver, bakterieprøver og dødfundne fugle. Herudover har vi erfaring med feltarbejde der også har fokus på andre grupper af dyr.

Skagen Fuglestation er en institution under Dansk Ornitologisk Forening – Birdlife Denmark og aftaler om projektsamarbejde hører således under denne forening. Fuglestationen har erfaring og speciale i at tilpasse sig forskellige metoder for feltarbejde og foretager grundig kvalitetssikring af data, ligesom vi vil virke som en god sparringspartner i processen omkring publicering af forskningsinstitutionernes analyser.

Hvis du har ønske om at indgå i et fagligt samarbejde med Skagen Fuglestation, har vi nedenfor beskrevet en liste over informationer vi gerne vil have oplysninger om.

**Indsend din ide til projekt**

Udfyld nedenstående skema med projektbeskrivelse og send herefter til Fuglestationens forstander og bestyrelse på ssc@dof.dk.

* Projekttitel:
* Projektbeskrivelse (maks. 1000 ord, inkl. plan for dataindsamling, spørgsmål der forventes besvaret med projektet og typer af data, der behøves)
* Skal der indhentes nødvendige tilladelser og I så fald hvilke?
* Hvilken rolle har hver samarbejdspartner (inkl. Skagen Fuglestation):
* Planer for publicering:
* Periode(r)
  + Fra:
  + Til:
* Ønske om overnatning på Fuglestationen?
  + Fra:
  + Til:
  + Antal personer:
* Projektansøger
  + Fulde navn:
  + Tilhørsforhold (institution, inkl. adresse):
  + E-mail:
  + Telefonnummer:
* Eventuelt andre projektdeltagere:
* Kompensation til Skagen Fuglestation (f.eks. finansielt, anerkendelse, forfatterskab, materialer, artikler til vores årsrapport eller online-medier):
* Kommentarer:
* Eventuelle spørgsmål:
* Er du indstillet på at bidrage til vore (sociale) medier?